Dauguma ieško pareigingo ir gerai darbą sugebančio atlikti žmogaus. Kiti – 10metės patirties. O ką galėčiau pasiūlyti aš, kai kiti šokinėja ir siūlo save, kai iškelia savus įgūdžius ir žada produktyvumo viršūnes?

Nesiūlau aš nieko, deja, nes darbas nėra darbas, kai užsiiminėji mėgstama veikla. Nesiūlau aš produktyvumo viršūnės, nes papildomos valandos darbe man yra ne vargą keliantys dalykai, kuriuos matuoju produktyvu, o papildomas laikas praleistas prie to, kas veža. Nesiūlau aš ir 10 metų patirties, bet siūlau savo apsisprendimą.

Kai daugelis šokinėja iš srities į sritį, aš sieju ateity su IT sfera ir ieškau vietos, kur galėčiau augti, mokytis ir tobulėti kartu. Savo ,,darbą‘‘ norėčiau pradėt nuo praktikos ar Junior Pozicijos, o dar labiau, nuo įmonės, su kuria būtų gera ir smagu dirbti, tad jeigu ieškote motyvuoto, apsisprendusio ir nuolatos mokytis norinčio žmogaus – jūs jį radote.